Emilia Soini

Emilia Soini (s. 16. lokakuuta 1995 Espoo) on suomalainen squashinpelaaja. Hän on ollut maailmanrankingissa parhaimmillaan 41. sijalla toukokuussa 2022.

Soini on voittanut squashin Suomen-mestaruuden vuosina 2012, 2016, 2017, 2019, 2020, 2021 ja 2022. Hän harjoitteli vuodesta 2014 lähtien viiden vuoden ajan New Yorkissa, Yhdysvalloissa. Hän pelasi vuonna 2019 maailmanmestaruuskilpailuissa naisten pääsarjassa ensimmäisenä suomalaisena 25 vuoteen mutta hävisi ensimmäisellä kierroksella egyptiläiselle Zeina Mickawylle 1–3.

Soini voitti vuoden 2023 Euroopan-mestaruuskilpailuissa Puolassa pronssia. Sen hän jakoi Ranskan Marie Stephanin kanssa, koska kummallekin välierän hävinneelle jaettiin mitali ennakkoilmoituksesta poiketen.

Lähteet

Aiheesta muualla
 Emilia Soini PSA World Tourin sivuilla 

Suomalaiset squashinpelaajat
Vuonna 1995 syntyneet
Elävät henkilöt